GRADSKO KAZALIŠTE LUTAKA SPLIT

IZVJEŠTAJ O REALIZACIJI PROGRAMA
GRADSKOG KAZALIŠTA LUTAKA
U RAZDOBLJU OD
1.1.2022.-31.12.2022. 

Gradsko kazalište lutaka Split je u 2022. godini u programskom dijelu, realiziralo:
•	Tri premijere:
KAKO SU LJILJO I KOSJENKA POBIJEDILI ZLU NESLOGU, Ivana Vuković prema motivima pripovijetke ''Regoč'' I. B. Mažuranić, režija i prilagodba teksta: Branimir Rakić
ALO, TO SAM JA, Ivana Vuković, režija: Ivan Plazibat
KAKTUS BAJKA, Ivana Đula i Milica Sinkauz prema motivima ''Kaktus bajki'' Sunčane Škrinjarić, režija: Renata Carola Gatica
•	Dvije obnove:
PAŠKO U KNJIŽNICI, Branko Ružić i Branimir Rakić
BIJELE KOČIJE, prema tekstu Davora Mladinova i adaptaciji Dunje Adam preradio Ivica Tolić
•	Sedam repriznih naslova: 
Domaši, Pec Ivo, Stonoga Goga, Kako rastu djeca?, Miš u toću, Slonić Dištonić, Palčica
•	15. Festival hrvatske drame za djecu ''Mali Marulić''
•	Nastupe na 5 festivala u zemlji ( 15. MM, 1. InPutFest Karlovac, 62. MDF, 55. PIF, 27. Revija lutkarskih kazališta )
•	Gostovanja u Županiji: Kaštel Lukšić, Slatine, Stobreč, Seget Donji, Seget Vranjica, Solin, Šestanovac, Zadvarje, Okrug Gornji, Vrlika.
•	Gostovanje u Šibeniku, Mostaru i Slavonskom Brodu.
Gostovanja drugih kazališta i predstava u GKL-u: Cabaret a la carte, La Crisis de la Imaginacion (Festival neobičnih obitelji), Lento e violento (Festival neobičnih obitelji).

Ostvarili smo 219 programa predstava u vlastitoj produkciji (premijere, reprize, 15.. Mali Marulić) za 26 311 gledatelja. Od toga je 162 izvedbi odigrano u zgradi GKL-a za ukupno 21 617 gledatelja, a 57 izvedbi izvedeno je izvan kazališne zgrade (gostovanja, festivali, vrtići) za ukupno 4694 gledatelja.
U 2022. godini smo, uključujući popratne i gostujuće programe, realizirali ukupno 232 programa za 27 351 gledatelja.
Predstave i umjetnici GKL-a Split dobili su 5 strukovnih nagrada i priznanja.

•	PREMIJERNI PROGRAM 

Ivana Vuković po motivima pripovijetke „Regoč“ I. B. Mažuranić: 
KAKO SU LJILJO I KOSJENKA POBIJEDILI ZLU NESLOGU

Režija i prilagodba teksta: Branimir Rakić
Kreatorica lutaka, kostima i scenografije: Danira Matošić
Skladatelj: Matija Antolić
Oblikovatelj svjetla: Lucijan Roki
Oblikovatelj tona: Franko Perić
Premijera: 21. svibnja 2022.

Predstava je izvedena 14 puta za 1950 gledatelja.

Ivana Vuković: 
ALO, TO SAM JA

Režija: Ivan Plazibat

Scenografija: Tina Vukasović
Kostimografkinja: Sonja Obradović
Suradnica za scenski pokret: Matea Bilosnić
Autor songova i skladatelj: Saša Antić
Oblikovatelj svjetla: Lucijan Roki
Oblikovatelj tona: Franko Perić
Premijera: 8. listopada 2022.

Predstava je izvedena 15 puta za 2362 gledatelja.

Ivana Đula i Milica Sinkauz po motivima ''Kaktus bajki'' Sunčane Škrinjarić: 
KAKTUS BAJKA

Režija: Renata Carola Gatica
Kreatorica lutaka, kostima i scenografije: Alena Pavlović
Izrada i tehnologija lutaka: Luči Vidanović
Kreatori glazbe: Ivana Đula i Luka Vrbanić
Oblikovatelj svjetla: Lucijan Roki
Oblikovatelj tona: Franko Perić
Premijera: 30. studenoga 2022.

Predstava je izvedena 7 puta za 913 gledatelja.

•	REPRIZNI NASLOVI I OBNOVE

•	Branko Ružić i Branimir Rakić: PAŠKO U KNJIŽNICI
Predstava je izvedena 24 puta za 1536 gledatelja.

•	Ana Marija Veselčić: DOMAŠI
      Predstava je izvedena 3 puta za 315 gledatelja.
•	Andrijana Grgičević: STONOGA GOGA
Predstava je izvedena 4 puta za 435 gledatelja. 
•	Grigor Vitez /Belmondo Miliša: KAKO RASTU DJECA?
Predstava je izvedena 27 puta za 2141 gledatelja. 
•	Ivana Vuković: MIŠ U TOĆU
Predstava je izvedena 8 puta za 1027 gledatelja. 
•	Siniša Novković: SLONIĆ DIŠTONIĆ 
Predstava je izvedena 33 puta za 4023 gledatelja
•	H. c: Andersen : PALČICA
Predstava je izvedena 31 put za 3894 gledatelja. 
•	Davor Mladinov : BIJELE KOČIJE
Predstava je izvedena 36 puta za 5463 gledatelja. 

•	15. FESTIVAL HRVATSKE DRAME ZA DJECU ''MALI MARULIĆ'', 11. – 14. travnja 2022.
Petnaesti po redu Festival hrvatske drame za djecu ''Mali Marulić'', u organizaciji Gradskog kazališta lutaka Split, nakon dvije godine ponovno se održao u svom tradicionalnom  proljetnom terminu, a kako je 2021.godine zbog odgode održan u rujnu, ovo je izdanje Festivala bilo čak drugo u tekućoj kazališnoj sezoni.
Između prijavljenih 25 predstava, selektor ovogodišnjeg Festivala dr.sc. Igor Tretinjak, teatrolog i kazališni kritičar, odabrao je sedam za natjecateljski dio programa.
Uz predstavu splitskog GKL-a,  domaćina Festivala, izvedeno je još šest naslova iz Zagreba, Rijeke, Zadra i Čakovca, a  tijekom četiri festivalska dana predstave su igrale na pozornicama Gradskog kazališta lutaka Split, Gradskog kazališta  mladih i Hrvatskog narodnog kazališta.
U sklopu svečanog otvaranja dodijeljene su nagrade Natječaja za najbolji dramski tekst za lutkarsko kazalište i kazalište za djecu, koji je integralni dio festivala. Žiri Natječaja u sastavu Marina Vujčić, Jelena Kovačić i Tamara Kučinović najboljim je proglasio tekst ''Elidino galaktičko putovanje'' autorice Lucije Klarić kojoj je pripala prva nagrada. Drugu nagradu dobila je autorica Ana Pisac-Serezlija za tekst ''Kupus je sve'', dok je treću nagradu osvojila Nives Madunić-Barišić za tekst ''Iza duge''.
Osim izvedbi odabranih predstava, održani su i prateći festivalski programi.  Nagrađeni tekst „Kupus je sve“ čitali su studenti glume Umjetničke akademije u Splitu, u Koncertnoj dvorani  Hrvatskog doma, dok su u osnovnim školama OŠ Mejaši i OŠ Dobri održani programi slušaonica radio-igre za djecu u produkciji Dramskog programa Hrvatskog radija, pod vođenjem urednice Nives Madunić-Barišić koja je s djecom obrađivala slušane radio-igre nastale prema odabranim nagrađenim tekstovima prijašnjih Natječaja Mali Marulić.
Stručni žiri festivala u sastavu: Saša Božić, redatelj, Ivo Perkušić, glumac i kazališni producent, te Magdalena Mrčela, spisateljica, novinarka i profesorica hrvatskog jezika i književnosti,  dodijelio je nagrade najboljim predstavama i umjetničkim ostvarenjima Svoju nagradu najboljoj predstavi dodijelio je dječji žiri koji je činilo pet učenika splitskih osnovnih škola.
Stručni i dječji žiri bili su suglasni oko najbolje predstave u cjelini kojom su proglasili „Caffe Kraljevstvo“  Kazališta lutaka Zadar.
Za vrijeme 15. Festivala MM odigrano je ukupno 9 izvedbi predstava za 1554 gledatelja. Slušaonicama radio-igre za djecu i čitanju nagrađenog teksta prisustvovalo je još 185 učenika osnovnih škola, pa je sveukupno u 4 dana realizirano 14 događanja za 1739 posjetitelja.

VI. OSTALO
Gradsko kazalište lutaka gostovalo je izvan Splita s predstavom „Kako rastu djeca?“, u Kući umjetnosti Arsen u Šibeniku, u Dječjem domu „Miljenko i Dobrila“ u Kaštel Lukšiću, Zadvarju i Šestanovcu; s predstavom „Stonoga Goga“ u Slatinama; s predstavom „Paško u knjižnici“ u Stobreču, Okrugu Gornjem, Seget Vranjici i Segetu Donjem; te s predstavom „Kaktus bajka“ u Solinu i Vrlici.
Gradsko kazalište lutaka Split sudjelovalo je na 5 kazališnih festivala:
1.	15. Festival hrvatske drame za djecu Mali Marulić (predstava ''Slonić Dištonić'')
2. 	1. InPuT festival, Karlovac (predstava „Stonoga Goga“)
3.	62. Međunarodni dječji festival, Šibenik (predstava „Slonić Dištonić“)
4.	55. PIF, Zagreb (predstava „Slonić Dištonić“)
5.	27. Revija lutkarskih kazališta, Rijeka (predstava „Slonić Dištonić“)

•	NAGRADE (5) U 2022. :

InPuT festival,  Karlovac

•	Nagrada Ivanu Mediću za više uloga u predstavi ''Stonoga Goga'' 

•	Nagrada za najbolju ukupnu likovnost Florenciji Troisi i Renati Caroli Gatici za predstavu „Stonoga Goga“

14. Festival hrvatske drame za djecu MALI MARULIĆ

•	Nagrada za umjetnički doseg u spoju lutkarstva, kazališta objekta i dramske igre  autorskom timu i ansamblu predstave ''Slonić Dištonić'

•	Nagrada za najbolji tekst Siniši Novkoviću za tekst predstave „Slonić Dištonić“

55. PIF, Zagreb

•	Nagrada za duhovitu, energičnu i preciznu animaciju lutaka u predstavi „Slonić Dištonić“

SAŽETAK:
U odnosu na isto razdoblje lani, Gradsko kazalište lutaka Split izvelo je nešto veći broj predstava (207 izvedbi 2021 . u odnosu na 232 izvedbe 2022. godine), ali je broj publike značajno veći (27 351 posjetitelj u 2022. u odnosu na 10 112 posjetitelja u 2021.).
Manji broj izvedbi početkom godine prvenstveno je posljedica okolnosti u siječnju i veljači uslijed kojih je otkazan niz planiranih izvedbi zbog bolesti i izolacija u ansamblu, ozljeda i drugih izvanrednih zdravstvenih stanja. Pandemija je bila u jeku i naši su se programski planovi, kao i u većini drugih kazališta, mijenjali svakodnevno. Iz istih razloga je odgođena i premijera predstave „Kako su Ljiljo i Kosjenka pobijedili Zlu Neslogu“ koja je naposljetku izvedena u svibnju.  Situacija se značajno popravila sredinom ožujka kada smo uspostavili kontinuitet igranja koji smo zadržali do kraja godine.
Uspješno smo realizirali 15. Festival hrvatske drame za djecu „Mali Marulić“ u travnju i, ranije odgođenu, premijeru „Kako su Ljiljo i Kosjenka pobijedili Zlu Neslogu“ u svibnju . Premijera predstave „Kaktus bajke“, planirana za ožujak 2022., uslijed spomenutih, ali i drugih organizacijskih okolnosti, premještena je na drugi dio godine i realizirana je u prosincu. Premijera predstave „Alo, to sam ja“ išla je po planu i realizirana je u listopadu. Zbog promjene gabarita predstave „Kaktus bajka“ pokazala se potreba za novogodišnjom predstavom većeg gabarita u matičnoj zgradi kako bi se ostvario planirani programa u prosincu pa je obnovljena predstava „Bijele kočije“. 
Nadajmo se da će se uspostavljeni trend povratka publike u kazalište nastaviti i da će uskoro biti proglašen i zvanični kraj pandemije.
                                                                                                                  Ravnatelj:
                                                                                                                  Lucijan Roki